**-15-**

**ส่วนที่ ๒**

สรุปผลการพัฒนาท้องถิ่นตามแผนพัฒนาท้องถิ่น

(พ.ศ. ๒๕๕๗ –๒๕๖๐)

๑. สรุปผลการดำเนินงานตามงบประมาณที่ได้รับ และเบิกจ่ายงบประมาณใน

ปีงบประมาณ พ.ศ. ๒๕๕๗ –๒๕๖๐

๒. ผลที่ได้รับจากการดำเนินงานในปีงบประมาณ พ.ศ. ๒๕๕๗ – ๒๕๖๐

๓. สรุปปัญหาอุปสรรคการดำเนินงานที่ผ่านมาและแนวทางการแก้ไข ปีงบประมาณ

พ.ศ. ๒๕๕๗ – ๒๕๖๐

**-16-**

**ส่วนที่ ๒**

**สรุปผลการพัฒนาท้องถิ่นตามแผนพัฒนาท้องถิ่น (พ.ศ. ๒๕๕๗ –๒๕๖๐)**

**๑. สรุปผลการดำเนินงานตามงบประมาณที่ได้รับ และเบิกจ่ายงบประมาณใน ปีงบประมาณ**

**พ.ศ. ๒๕๕๗ –๒๕๖๐**

1.1 สรุปสถานการณ์การพัฒนา การตั้งงบประมาณ การเบิกจ่ายงบประมาณ ขององค์การบริหารส่วนตำบลเมืองพล รายละเอียด ดังนี้

|  |  |  |
| --- | --- | --- |
| **ปีงบประมาณ ๒๕๕๗** |  |  |
| ตั้งงบประมาณรายรับไว้ | 22,000,000 | บาท |
| ประมาณการรายจ่ายไว้ | 22,000,000 | บาท |
| รายรับจริง | 31,536,095.72 | บาท |
| รายจ่ายจริง | 28,734,398.81 | บาท |

|  |  |  |
| --- | --- | --- |
| **ปีงบประมาณ ๒๕๕๘** |  |  |
| ตั้งงบประมาณรายรับไว้ | 23,000,000 | บาท |
| ประมาณการรายจ่ายไว้ | 23,000,000 | บาท |
| รายรับจริง | 36,433,165.93 | บาท |
| รายจ่ายจริง | 29,243,440.36 | บาท |

|  |  |  |
| --- | --- | --- |
| **ปีงบประมาณ ๒๕๕๙** |  |  |
| ตั้งงบประมาณรายรับไว้ | 23,500,000 | บาท |
| ประมาณการรายจ่ายไว้ | 23,500,000 | บาท |
| รายรับจริง | 34,208,096.98 | บาท |
| รายจ่ายจริง | 31,749,700.84 | บาท |

|  |  |  |
| --- | --- | --- |
| **ปีงบประมาณ ๒๕๖๐** |  |  |
| ตั้งงบประมาณรายรับไว้ | 33,500,000 | บาท |
| ประมาณการรายจ่ายไว้ | 33,500,000 | บาท |
| รายรับจริง |  |  |
| รายจ่ายจริง |  |  |

**-17-**

**๑.๒ การประเมินผลการนำแผนพัฒนาท้องถิ่นไปปฏิบัติในเชิงปริมาณ และคุณภาพ**

**1.2.1 เชิงปริมาณ**

(๑) จำนวนโครงการและงบประมาณตามแผนพัฒนาสามปี (พ.ศ. ๒๕๕๗-๒๕๕๙) โดยกำหนดโครงการดำเนินการตามแผนพัฒนาสามปี เฉพาะปี ๒๕๕๗ รวม ๑๕๕ โครงการ งบประมาณ ๕๗,๑๓๑,๐๐๕ บาท

สามารถจำแนกตามยุทธศาสตร์ได้ ดังนี้

|  |  |  |
| --- | --- | --- |
| **ยุทธศาสตร์** | **จำนวนโครงการ**  **ที่ปรากฏอยู่ในแผน** | **จำนวนโครงการ**  **ที่ได้ปฏิบัติ** |
| ๑.การพัฒนาคนและสังคมที่มีคุณภาพ | 49 | 26 |
| ๒.การพัฒนาชุมชนให้น่าอยู่ | 53 | 8 |
| ๓.การแก้ไขปัญหาความยากจน | 10 | 4 |
| ๔.การจัดการทรัพยากรธรรมชาติและสิ่งแวดล้อม | 13 | 6 |
| ๕.การพัฒนาระบบการให้บริการประชาชน | 30 | 13 |
| รวม | 155 | 57 |

**สรุป** การประเมินผลการปฏิบัติตามแผนพัฒนาประจำปีงบประมาณ ๒๕๕๗ พบว่าจำนวนโครงการที่บรรจุในแผนพัฒนาทั้งสิ้น ๑๕๕ โครงการ และจำนวนงบประมาณตามแผนพัฒนาประจำปีงบประมาณ ๒๕๕๗ จำนวนทั้งสิ้น๕๗,๑๓๑,๐๐๕ บาท องค์การบริหารส่วนตำบลเมืองพล ได้ดำเนินการตามแผนพัฒนาท้องถิ่น จำนวน ๕๗ โครงการและใช้งบประมาณดำเนินการในข้อบัญญัติงบประมาณรายจ่ายประจำปี และเงินสะสม จำนวนทั้งสิ้น ๑๔,๘๐๗,๒๗๗ บาท จึงสรุปได้ว่าองค์การบริหารส่วนตำบล ได้นำแผนงานโครงการไปปฏิบัติในเชิงปริมาณ คิดเป็นร้อยละ ๓๖.๗๗ ของโครงการทั้งหมด เปรียบเทียบคะแนนอยู่ในระดับน้อย

(๒) จำนวนโครงการและงบประมาณตามแผนพัฒนาสามปี (พ.ศ. ๒๕๕๘-๒๕60) โดยกำหนดโครงการดำเนินการตามแผนพัฒนาสามปี เฉพาะปี ๒๕๕8 รวม ๑04 โครงการ งบประมาณ 21,084,600 บาท

สามารถจำแนกตามยุทธศาสตร์ได้ ดังนี้

|  |  |  |
| --- | --- | --- |
| **ยุทธศาสตร์** | **จำนวนโครงการ**  **ที่ปรากฏอยู่ในแผน** | **จำนวนโครงการ**  **ที่ได้ปฏิบัติ** |
| ๑.การพัฒนาคนและสังคมที่มีคุณภาพ | 42 | 35 |
| ๒.การพัฒนาเมืองและชุมชนน่าอยู่ | 26 | 17 |
| ๓.การพัฒนาเศรษฐกิจชุมชนเพื่อการแข่งขัน | 7 | 4 |
| ๔.การบริหารจัดการทรัพยากรธรรมชาติและสิ่งแวดล้อมเพื่อการพัฒนาอย่างยั่งยืน | 13 | 9 |
| ๕.การบริหารบ้านเมืองที่ดี | 16 | 14 |
| รวม | 104 | 79 |

**สรุป** ในการติดตามและประเมินผลแผนพัฒนาองค์การบริหารส่วนตำบลเมืองพล ประจำปีงบประมาณ พ.ศ. ๒๕๕8 ได้ดำเนินการติดตามและประเมินผลภายใต้แผนการดำเนินงานประจำปีงบประมาณ พ.ศ.๒๕๕8 ขององค์การบริหารส่วนตำบลเมืองพลโดยแผนงาน/โครงการตามแผนพัฒนาฯ ๓ ปี งบประมาณ พ.ศ. ๒๕๕8 รวม 104 โครงการ งบประมาณตามแผน 21,084,600บาท งบประมาณในการเบิกจ่ายโครงการตามข้อบัญญัติ

**-18-**

งบประมาณรายจ่าย ประจำปี พ.ศ. ๒๕๕8 ขององค์การบริหารส่วนตำบลเมืองพล จำนวน ๗4 โครงการ ใช้จ่ายงบประมาณตามข้อบัญญัติ จำนวน 10,727,900 บาท งบประมาณในการเบิกจ่ายโครงการใช้จ่ายเงินสะสม จำนวน ๕ โครงการ เป็นเงิน ๑,154,175 บาท จึงสรุปได้ว่าองค์การบริหารส่วนตำบล ได้นำแผนงานโครงการไปปฏิบัติในเชิงปริมาณ คิดเป็นร้อยละ 75.96 ของโครงการทั้งหมด งบประมาณดำเนินการ คิดเป็นร้อยละ ๕๖.35 ของ งบประมาณตามแผนงานทั้งหมด เปรียบเทียบคะแนนอยู่ในระดับปานกลาง

(๓) จำนวนโครงการและงบประมาณตามแผนพัฒนาสามปี (พ.ศ. ๒๕๕๙ - ๒๕61) โดยกำหนดโครงการดำเนินการตามแผนพัฒนาสามปี เฉพาะปี ๒๕๕9 รวม 97 โครงการ งบประมาณ 25,892,400 บาท สามารถจำแนกตามยุทธศาสตร์ได้ ดังนี้

|  |  |  |
| --- | --- | --- |
| **ยุทธศาสตร์** | **จำนวนโครงการ**  **ที่ปรากฏอยู่ในแผน** | **จำนวนโครงการ**  **ที่ได้ปฏิบัติ** |
| ๑.การพัฒนาคนและสังคมที่มีคุณภาพ | 33 | 31 |
| ๒.การพัฒนาเมืองและชุมชนน่าอยู่ | 24 | 21 |
| ๓.การพัฒนาเศรษฐกิจชุมชนเพื่อการแข่งขัน | 10 | 10 |
| ๔.การบริหารจัดการทรัพยากรธรรมชาติและสิ่งแวดล้อมเพื่อการพัฒนาอย่างยั่งยืน | 16 | 8 |
| ๕.การบริหารบ้านเมืองที่ดี | 14 | 14 |
| รวม | 97 | 84 |

**สรุป** การประเมินผลการปฏิบัติตามแผนพัฒนาประจำปีงบประมาณ ๒๕๕๙ พบว่าจำนวนโครงการที่บรรจุในแผนพัฒนาทั้งสิ้น ๙7 โครงการ และจำนวนงบประมาณตามแผนพัฒนาประจำปีงบประมาณ ๒๕๕9 จำนวนทั้งสิ้น25,892,400 บาท องค์การบริหารส่วนตำบลเมืองพล ได้ดำเนินการตามแผนพัฒนาท้องถิ่น จำนวน 84โครงการและใช้งบประมาณดำเนินการในข้อบัญญัติงบประมาณรายจ่ายประจำปี และเงินสะสม จำนวนทั้งสิ้น 21,591,860 บาท จึงสรุปได้ว่าองค์การบริหารส่วนตำบล ได้นำแผนงานโครงการไปปฏิบัติในเชิงปริมาณ คิดเป็นร้อยละ 83.39 ของโครงการทั้งหมด เปรียบเทียบคะแนนอยู่ในระดับดี

**1.2.2 เชิงคุณภาพ**

(๑) ปัญหาอุปสรรคที่พบในการติดตามและประเมินผลแผน ตามที่คณะกรรมการติดตามและประเมินผลแผน ได้พบปัญหาในส่วนโครงการ ในปี ๒๕๕๗ มีการเสนอไครงการจากชุมชนหมู่บ้านจำนวนมาก การเรียงลำดับความสำคัญของแผนขาดประสิทธิภาพ งบประมาณมีไม่เพียงพอทำให้ไม่สามารถดำเนินการตามแผนได้

(๒) การวิเคราะห์แนวทางแก้ไขปัญหาอุปสรรคที่ตรวจพบ โดยการจัดเรียงลำดับความสำคัญของโครงการแต่ละหมู่บ้านสู่ตำบลโดยการจัดประชุมประชาคมตำบลจัดเรียงลำดับความสำคัญในระดับตำบลแล้วบรรจุโครงการตามที่งบประมาณประมาณการับในปีนั้น ปรากฏว่า ในปี ๒๕๕๙ สามารถดำเนินการในแผนได้ไม่น้อยกว่าร้อยลพ ๘๓.๓๙ ของโครงการทั้งหมด

(๓) ข้อเสนอแนะเพิ่มเติมของคณะกรรมการติดตามและประเมินผล

๑) การดำเนินโครงการเช่นการขุดลอกแหล่งน้ำ หรือปรับปรุงคันคูที่ชำรุด หรือฝายทดน้ำ

ให้เหลี่ยงการดำเนินการในช่วงฤดูฝน

๒) ให้นำโครงการที่มีปัญหาเร่งด่วนรีบดำเนินการจัดเรียงเป็นวาระสำคัญ เพื่อแก้ไขปัญหาให้แก่ประชาชนที่เดือดร้อน

๓) ควรเสริมสร้างความเข้าใจให้ประชาชนมีส่วนร่วมในการตรวจสอบโครงการ

**-19-**

**๒. ผลที่ได้รับจากการดำเนินงานในปีงบประมาณ พ.ศ. ๒๕๕๗ – ๒๕๖๐**

**๒.๑ ผลที่ได้รับหรือผลที่สำคัญ**

ประชาชนในเขตตำบลเมืองพล ได้รับบริการสาธารณะที่มีประสิทธิภาพตามความเหมาะของสถานะการเงินการคลัง อบต. เมืองพล เช่น

1. การแก้ไขเรื่องน้ำอุปโภคบริโภค โดยการระบบประปาขนาดใหญ่มาก สำหรับประชาชนหมู่ที่ ๑ และ

๑๑ และหมู่ที่ ๓ เพื่อให้ใช้น้ำที่สะอาด มีน้ำประปาเพียงพอต่อความต้องการของประชาชนในหมู่บ้านนั้น

1. ปรับปรุงซ่อมแซมถนน หนทาง ต่างๆ ให้ประชาชนได้ใช้สัญจรด้วยความปลอดภัยลดอุบัติเหตุทาง

การจราจรได้อย่างทั่วถึง

1. จัดบริการแพทย์ฉุกเฉิน โดยจัดรถพร้อมบุคลากรที่ผ่านการอบรมการฟื้นคืนชีพ ประจำรถช่วยเหลือ

ประชาชนที่เจ็บป่วยฉุกฉินตลอด ๒๔ ชั่วโมง นำส่งโรงพยาบาล ได้ทันท่วงที

1. การพัฒนาศักยภาพผู้สูงอายุในตำบลเมืองพล เช่นจัดตั้งศูนย์พัฒนาคุณภาพชีวิตและส่งเสริมอาชีพ

ผู้สูงอายุ ส่งเสริมจัดมหากรรมสุขภาพผู้สูงอายุ กองบุญสวัสดิการผู้สูงอายุ กองทุนฌาปนกิจผู้สูงอายุ ซึ่งเป็นกิจกรรมการดูแลผู้สูงอายุและพัฒนาศักยภาพผู้สูงอายุตำบลเมืองพลอย่าเป็นรูปธรรม

1. การบริหารจัดการขยะมูลฝอยในตำบลเมืองพล มีการจัดเก็บขยะมูลฝอย ไปกำจัดที่สถานที่กำจัดขยะ

มูลฝอยของเทศบาลเมืองเมืองพล มีการคัดแยกขยะที่ต้นทางจากครัวเรือน มีการจัดตั้งธนาคารขยะสะสมเงินทองคุ้มครองทุกชีวิตในครัวเรือนตำบลเมืองพล โดยการรับฝากขยะรีไซเคิลมาแปรเปลี่ยนเงินสวัสดิการช่วยเหลืองงานศพในครัวเรือนที่เป็นสมาชิกธนาคารตามระเบียบของธนาคารฯ

1. ติดตั้งและซ่อมแซมระบบไฟฟ้าแสงสว่าง ภายในตำบลเมืองพลเพื่อให้ประชาชนมีไฟส่องสว่างเวลา

กลางคืน เพื่อให้ความปลอดภัยจากอุบัติเหตุ และทรัพย์สินของประชาชน

1. การศึกษา ได้จัดตั้งศูนย์พัฒนาเด็กเล็ก เพื่อรับบุตรหลานชาวตำบลเมืองพลเข้ามาพัฒนา กาย สังคม

อารมณ์ ปัญญา และพัฒนาเด็กเยาวชนในตำบลให้ความสามัคคี เป็นจิตอาสา พัฒนาช่วยเหลืองานสาธารณะในชุมชน เช่นการคัดแยกขยะ

**๒.๒ ผลกระทบ**

ประชาชนได้ใช้น้ำประปาที่สะอาด เพียงพอ ถนนหนทางสะดวก ไฟฟ้าสว่าง คุณภาพชีวิตดีตามความเหมาะสมแต่ละคน การเข้าถึงหน่วยบริการทางการแพทย์ได้รวดเร็ว บ้านเมืองสะอาดน่าอยู่ ปราศจากโรคติดต่อ

**๓. สรุปปัญหาอุปสรรคการดำเนินงานที่ผ่านมาและแนวทางการแก้ไข ปีงบประมาณ พ.ศ. ๒๕๕๗ –๒๕๖๐**

(๑) การดำเนินโครงการเช่นการขุดลอกแหล่งน้ำ หรือปรับปรุงคันคูที่ชำรุด หรือฝายทดน้ำ

ให้เหลี่ยงการดำเนินการในช่วงฤดูฝน จะต้องวางแผนให้ดำเนินการได้ในไตรมาสที่ ๒ ของปี

(๒) ให้นำโครงการที่มีปัญหาเร่งด่วนรีบดำเนินการจัดเรียงเป็นวาระสำคัญ เพื่อแก้ไขปัญหาให้แก่ประชาชนที่เดือดร้อน มาบรรจุในข้อบัญญัติของปีถัดไปหรือจ่ายจากเงินสะสม

(๓) ควรเสริมสร้างความเข้าใจให้ประชาชนมีส่วนร่วมในการตรวจสอบโครงการ โดยการรณรงค์ให้ประชาชนเข้าร่วมกิจกรรมการติดตามและประเมินผลโครงการให้มากยิ่งขึ้น